మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
వెరైటీ ఆలోచనతో విజయం
కాదేదీ వ్యాపారానికి అనర్హం అని నిరూపిస్తున్నారు ఈ అక్కచెల్లెళ్లు
TNN | Updated:
Sep 19, 2015, 04:18PM IST
బెంగుళూరు: కాదేదీ వ్యాపారానికి అనర్హం అని నిరూపిస్తున్నారు ఈ అక్కచెల్లెళ్లు. చెల్లెలు ఆరోగ్యం కోసం మొదలుపెట్టిన హెల్త్ బార్స్ తయారీ ఇప్పుడు వారిని విజపథం వైపు నడుపుతోంది. సుహాసినీ, ఆనందిత అనే ఇద్దరు అక్కచెల్లెళ్లు న్యూయార్క్ లో ఉండేవారు. సుహాసిని ఉండేది న్యూయార్క్లో పనిచేసేది ఫిలడెల్ఫియాలో. చాలా దూరం ప్రయాణంలో అలసిపోతోందని ఆమె అక్క ఆనందిత హెల్త్ బార్స్ తయారుచేసి ఇచ్చేది. తరువాత వారిద్దరూ ఇండియా వచ్చేశారు. ఇక్కడ కూడా ఆ పనే వ్యాపారంగా చేయాలని నిర్ణయించుకున్నారు. ఎలాంటి ఆర్టిఫీషియల్ పదార్థాలు వాడకుండా పూర్తి సహజ ఉత్పత్తులతో తయారుచేయటం ప్రారంభించారు. బెంగుళూరు సమీపంలో తయారీ యూనిట్ పెట్టారు. యోగాకు ఉన్న క్రేజ్ గమనించి తమ బార్లకు యోగా బార్స్ అని పేరు పెట్టారు. బిగ్ బాస్కెట్ , గోద్రెజ్ వంటి సంస్థలతో ఒప్పందం కుదుర్చుకుని అమ్మకానికి పెట్టారు. అనూహ్యమైన స్పందన వచ్చింది. దాంతో ఐటీ ఉద్యోగులు బిజీగా ఉంటారు కనుక ఇలాంటివి బాగా ఆదరిస్తారని గూగుల్ వంటి సంస్థల ఉద్యోగులకు వీటిని అందుబాటులో ఉంచారు. అవి హాట్ కేక్స్ లా అమ్మడయ్యాయి. దీంతో ఆన్ లైన్లో కూడా అమ్మకానికి పెట్టారు. క్వాలిటీపరంగా రాజీపడకుండా ఉండటం, యువతని టార్గెట్ చేసి వ్యాపారంచేయటం తమ విజయ రహస్యాలని ఈ అక్కచెల్లెళ్లు అంటున్నారు.